Quan se retiroron os britanicos o exercito royo tornó ta  Turcmenistán, controlando-lo en 1920. En 1924 as autoridatz sovieticas promovioron a creyación d'a Republica Socialista Turcmena. A delimitación nacional creyó Turcmenistán con l'antiga provincia Trascaspiana y territorios esgallatos d'os antigos khanatos de Bukhara (Val meya de l'Amu Daria) y Khiva (Ueste de Khorezm) Dende 1928 a colectivización fació que 100.000 turcmenios fuyisen ta Afganistán. A trasformación més important ha estato a escavación d'a Gran Canal turcmena, Canal Lenin u Canal de Cara Cum dende 1954, que esbarra parte de l'augua de l'Amu Daria ta Merv e Asjabad permitindo regar centenars de mils d'hectarias.